ભીખાભાઈ કહે છે, “આ ભગવાનના માણસોને શું ખબર પડે? તેઓ તો ગમે ત્યાં મળ મૂત્ર કરી બેસે, એમને નહીં કપડાનું કોઈ ભાન કે નહીં ખાવા પીવાનું, એટલે બધાંની સત્તત કાળજી રાખવી પડે.” તેમણે અને તેમના સંતાનોએ તથા સેવાભાવના સાથે અહીં આવી સેવા આપતા લોકોથી આ આખીય પ્રવૃત્તિ મઘમઘી રહી છે. અહીં આવતાં મંદબુદ્ધિ લોકોના સૌપ્રથમ વાળ કાપીને ટૂંકા કરી દેવાય છે જેથી તેઓ પોતાના કે બીજાના વાળ ન ખેંચી શકે. પછી તેમને રોજીંદા નિયમોમાં ઢાળવાનો પ્રયાસ કરવામાં આવે છે.